Hawaiano ‘ōlelo Hawai‘i Declarasion Universal de'i diriti umani, art. 1 La Lengua hawaiana o Hawaiano , nome nativo la xe na lengua austronesiana, parlàa inte'i Stati Unii, inte el stato de'e Hawaii. La lengua la se ga orixenà da un grupo de naviganti de Tahiti che i jera emigrài inte'e Hawaii inte el IV secolo. A'l 1778 el risale el primo incontro tra i inglesi e i Hawaiani, in sta epoca se ga scomisià scrivar in Hawaian, e a'e Hawaii i xe rivài i soni de altre lengue cofà el todesco, el portogheze, el inglese, e el spagnolo. La lengua la ga scomisià, inte el periodo che el va dal 1830 al 1950, a perdar parlanti, inte el 2011 i parlanti marelengua i jera rivài a esar el 0,1% de'a popolasion de'e Hawaii. El motivo de tuto ciò el xe da catarse inte na leje del 1896 ch'a vietava de parlar a scola e insegnar el Hawaian, che la ga portà a no parlar pì el Hawaian anca casa; n'altra rajon la pole esar che le Hawaii e jera drio subir na granda imigrasion inte'l'Otoxento, e che cuindi i istesi abitanti n'i se podèa capir tra de lori; n'ultima causa del declin de'a lengua a pol esar un prejudisio lenguistego ch'el faoriva el linglexe, e ch'el faxèa senbrar el Hawaian na lengua secondaria. Da'l 1949 in vanti la lengua Hawaiana la se ga rivitalixà, grasie a numarose inisiative come el novo galepin de Hawaian de Mary Pukui e Samuel Elbert; ma anca l'institusion de scole nido dove che i tosatei i podèa scoltar da'i veci marelengua Hawaiani la lengua. El ga judà anca a creasion de programi par radio e xornài in Hawaian. Uncuò el numaro de parlanti de Hawaian el xe cresùo, anca se la lengua la xe oncora inserìa inte'l'atlante de'e lengue in pericolo de'l'Unesco. El nome Hawaian el vien da el nome del'ìzoła pì granda de'l'arsipelago de'e Hawaii, ciamàa proprio Hawaii; da dove che la lengua la se ga difondesto. Na volta el jera ciamà anca Oh-Why-hee, parché cusì i la gavèa ciamàa i primi esploradori. La lengua la ghe someja a altre lengue de la fameja austronesiana, come el marchesan, el samoan, el tahitian, el maori, e anca el pascuense. Ghe xe anca cualche somejansa co el Proto-austroneisan, na lengua recostruia da'i studiosi cofà la lengua primitiva de partensa par tute le lengue austronesiane. Cuà da baso na tabela conparativa de alcune de'e lengue austronesiane. Se ga dimostrà che un parlante Hawaian el sarìa bon de capir el 41,2% de'e parole de uno che parla marchesan, el 37,5% de'e parole par el tahitian, el 25,5% co uno che parla Samoan; e el 6,4% co uno che parla Tongan. La lengua Hawaiana, la xe senpre stàa dividesta in dialeti o varietà; deso, quelo pì parlà xe el stàndar, regolà dal , ma un altro arquanto parlà el xe anca el dialeto de Ni'ihau, parlà inte'a l'ìzoła di Niihau ch'el se ga conservà par el so ìzołamento. L'ìzoła la xe considaràa l'unego posto dove che el Hawaian el xe incora parlà cofà lengua de tuti i dì. El Hawaian el xe insegnà inte'e scole medie inte'e e Hawaii: i ghe xe do tipi de scole col hawaian, una co n'imersion parsiale inte'a lengua, n'altra co n'imersion totale. Ghe xe anca una scola superior in lengua Hawaiana, che la xe l'unega scola el lengua indixena de'i Stati Unii. L'alfabeto hawaian el xe de tredexe litare: 5 vocale e 8 consonanti. Le tredexe letare le xe scite col alfabeto latin. Le vocale le xe sincue: la "a", la "e", la "i", la "o", e la "u". Le pole esar co un sono pì longo , o pì curto Le consonanti le xe oto: la "h", la "k", la "l", la "n", la "p", la "w" e la 'okina indegàa co el apostrofo .